Casino de Vic

Escacs al carrer
2025-09-03 18:00 - 19:00 (Europe/Paris) | Casino de Vic, Carrer de Jacint Verdaguer, 5,, Vic
Escacs per a tots els nivells a la fresca.
Organitzat pel Club Escacs Vic i L’Ajuntament de Vic.
Davant del Casino de Vic.
Entrada lliure.

Conferència: "La casa del pensament", amb Josep Maria Esquirol
2025-09-09 19:00 - 20:30 | Casino de Vic, Carrer de Jacint Verdaguer, 5,, Vic
Josep Maria Esquirol és un dels pensadors catalans més influents en l’actualitat. Amb llibres com La resistència íntima (Premi Ciutat de Barcelona i Premi Nacional d’Assaig), La penúltima bondat i Humà, més humà, destaca per una obra centrada en la reflexió sobre la proximitat, la cura, la resistència i l’experiència humana quotidiana.
Acte organitzat per l’Albergueria, centre cultural del Bisbat de Vic.
Entrada lliure. Sala Modernista

La ment: com convertir-la en una aliada per al teu benestar
2025-09-23 19:00 - 20:30 | Casino de Vic, Carrer de Jacint Verdaguer, 5,, Vic
Una sessió pràctica i instructiva per fer-nos conscients de la importància de la ment en el nostre benestar, i com fer que aquesta ens ajudi a estar sans.
Amb Àlex Bosch, entrenador de salut i màster en neuropsicologia, i Iván Sánchez, psicòleg i doctor en cures integrals i serveis de salut.
Entrada lliure
Inscriu-te a la sessió

Sortida a Barcelona - Matí d'Òmnium: Setmana del Llibre en Català
2025-09-25 09:00 - 14:30 | Estació de busos de Vic, Carrer del Pare Gallissà, 4, Vic
Anada i tornada amb bus a Barcelona per a assistir al matí d’Òmnium de la setmana del Llibre, amb xerrades i presentacions on hi col·laboren David Fernàndez, Blanca Llum Vidal o Júlia Ojeda, entre molts altres escriptors…
Aquí us deixem la programació!
12 €
Compreu aquí el vostre tiquet!

Fem un got de ciència!
2025-09-25 19:00 - 20:30 | Casino de Vic, Carrer de Jacint Verdaguer, 5,, Vic
Un acte organitzat per la Universitat de Vic – Universitat Central de Catalunya.
Més informació aquí

Tertúlies de Poesia: Enric Casasses, autor de 'la policia irà de bòlit'
2025-09-25 20:00 - 21:00 | Casino de Vic, Carrer de Jacint Verdaguer, 5,, Vic
També vindrà Tura Sanglas, la il·lustradora del llibre.
A les 20 h a la Sala Modernista
Entrada lliure

La bella i la bèstia (La belle et la bête, 1946), de Jean Cocteau
2025-09-28 18:00 - 20:30 | Casino de Vic, Carrer de Jacint Verdaguer, 5,, Vic
Bella, una noia jove i generosa, es veu obligada a anar a viure al misteriós castell d’una bèstia ferotge com a preu per la vida del seu pare. A mesura que conviuen, Bella descobreix que sota l’aparença monstruosa s’amaga una ànima noble i sensible. El relat, basat en el conte tradicional, transita entre el món real i el fantàstic, en una història d’amor, sacrifici i transformació.
Cocteau converteix aquesta faula en una obra d’art visual que barreja poesia, teatre i cinema. Amb efectes especials artesanals i escenografies que semblen sortides d’un somni, la pel·lícula captura una bellesa gòtica i màgica que ha fascinat generacions. Més que una simple adaptació, és una experiència sensorial i lírica que eleva el conte a una categoria simbòlica i artística.

Entrada general 5 € | Entrada socis i amics 2 €
Cicle ‘Pintura en blanc i negre’, fet conjuntament amb Cineclub Vic i Els amics dels museus d’Osona

El valor de les dones que trenquen els cilces de violència. L'Asha, un exemple de lluita en contra de la mutilació genital femenina
2025-09-29 19:00 - 20:30 | Casino de Vic, Carrer de Jacint Verdaguer, 5,, Vic
Amb Anna M. Porté, autora del conte Valeroses, Asha Ismail, supervivent de la mutilació genital femenina i activista, i Uma Alcaide, Presidenta i fundadora de l’Associació Far Gàmbia
Entrada lliure
Inscriu-te a la sessió

PASSI MARATÓ DE CURTS - Festival Protesta
2025-10-04 10:00 - 12:00, 2025-10-05 10:00 - 12:00 | Casino de Vic, Carrer de Jacint Verdaguer, 5,, Vic

CIÈNCIA VS TERRAPLANISME - Festival Protesta
2025-10-06 18:00 - 19:30 | Casino de Vic, Carrer de Jacint Verdaguer, 5,, Vic
Terraplanisme i terra buida, negacionisme del canvi climàtic i dels volcans, chemtrails, dino-negacionisme, antivacunes, creacionisme… La ciència, i cada vegada més, és atacada i posada en dubte per aquestes conspiranoies sense base científica. I tot i que tenen molts seguidors autoanomenats “desperts”, darrere hi sol haver l’extrema dreta i la religió.
En parlarem amb dues grans científiques catalanes: Helena Arias Casals (enginyera i astronauta anàloga missió Hypatia Mars) i la Carmen Cabezas i Peña (metgessa, exsecretària de Salut Pública de la generalitat).
Entrada lliure!

MANOSFERA. Els homes que odien a les dones - Festival Protesta
2025-10-07 18:00 - 19:30 | Casino de Vic, Carrer de Jacint Verdaguer, 5,, Vic
A internet existeixen comunitats d’homes units per la frustració i l’odi contra les dones, que s’autodefineixen com a incels (cèlibes involuntaris). Seguint les mateixes lògiques de les conspiranoies, assenyalen un enemic imaginari, les dones, i generen violència digital i en alguns casos, física contra elles. Aquests grups formen part de la manosfera, espais digitals on proliferen discursos masclistes i antifeministes. Quines lògiques fan que aquests grups tinguin cada dia més adeptes? Com podem desarticular-los i construir masculinitats diferents? I també, com ens protegeix la llei o com podem protegir-nos de manera efectiva?
En parlarem amb la Sara Blázquez (periodista de El Setembre) i la Sílvia Semenzin (Investigadora i activista feminista especialitzada en violència de gènere digital i governança de plataformes).
Entrada lliure!

TEORIA DE LA SUBSTITUCIÓ. LA PUNTA DE L'ICEBERG DE LES IDEES RACISTES - Festival Protesta
2025-10-08 18:00 - 19:30 | Casino de Vic, Carrer de Jacint Verdaguer, 5,, Vic
En els darrers anys, l’extrema dreta ha popularitzat el relat conegut com a “teoria de la substitució” o del “gran reemplaçament”: la idea conspiranoica que les poblacions autòctones estan sent deliberadament “substituïdes” per persones migrants. Aquesta narrativa és un dels pilars del discurs racista actual i s’utilitza com a eina política de mobilització de vots. Quin poder tenen aquest tipus de narratives, quin impacte tenen sobre les nostres vides i com podem construir relats que hi facin front i enforteixin la justícia social?
Ho discutirem en una taula rodona amb activistes xulíssimes i molt potents de la comarca, de qui tenim molt a aprendre. Modera Aissata M’Ballo (editora de Jande), Uma Alcaide Jawo (Activista, tècnica de cooperació i fundadora de Far Gàmbia), Moha Amazian (actor i enginyer), Bea Doudu Owusu (periodista, presentadora de tv3).
Entrada lliure!

Carn de perol: Micro obert
2025-10-16 20:00 - 21:30 | Casino de Vic, Carrer de Jacint Verdaguer, 5,, Vic
Repetim la nit d’humor del passat 15 de maig, amb noves cares i no tan noves.
Vols pujar a l’escenari? Omple aquest formulari
Taquilla inversa

'Ferida perversa', de Maria Torras, amb Sílvia Catalán
2025-10-18 18:00 - 19:30 | Casino de Vic, Carrer de Jacint Verdaguer, 5,, Vic
Lectura dramatitzada amb 8 actors i piano amb directe. Amb col·loqui posterior amb Sílvia Catalán.
Inscriu-te aquí.

El projeccionista: Cinema clàssic - Art
2025-10-19 18:00 - 20:30 | Casino de Vic, Carrer de Jacint Verdaguer, 5,, Vic
Cinema clàssic

10 anys de l'Ateneu de Vic
2025-10-21 19:00 - 20:30 | Casino de Vic, Carrer de Jacint Verdaguer, 5,, Vic
Acte per a celebrar els 10 anys de l’Ateneu de Vic.

Mariona Camats i Florian Verweij, violoncel i piano
2025-10-24 20:00 - 21:30 | Casino de Vic, Carrer de Jacint Verdaguer, 5,, Vic
Glazunov, Rakhmàninov, Kabalevski
Peces per a violoncel i piano a través de tres generacions de compositors russos
En pensar en música per a violoncel i piano, la Sonata per a violoncel i piano op.19 de Rakhmàninov és una de les obres que sempre tenim ben presents, ja que gaudeix d’una predilecció especial tant per part del públic com dels intèrprets. Dues grans obres que romanen a la seva ombra són les Dues Peces per a violoncel i orquestra (o piano) op.20 de Glazunov i la Sonata per a violoncel i piano de Kabalevski. Tocades l’una al costat de l’altra, ens poden permetre escoltar la riquesa de la música russa i tots els diversos matisos que conté a través de compositors de tres generacions diferents.
Entrada General: 12 €
Entrada socis i amics: 8 €
Compra aquí les teves entrades

Programa
A. Glazunov (1865-1936)
Dues Peces, op. 20:

Mélodie
Sérénade espagnole

D. Kabalevski (1904-1987)
Sonata per a violoncel i piano en Si bemoll Major: 23’

Andante molto sostenuto
Allegretto con moto
Allegro molto

S. Rakhmàninov (1873-1943)
Sonata per a violoncel i piano en sol menor, Op.19: 35’

Lento
Allegro scherzando
Andante
Allegro mosso

Mariona Camats, violoncel
Nascuda el 1997 a La Garriga (Barcelona), va començar a tocar el violoncel sota el mestratge d’Anna Mora i de Lluís Claret. Posteriorment, va estudiar al Leopold Mozart Zentrum de la Universitat d’Augsburg (Alemanya) amb el professor Julius Berger. Del 2019 al 2021, va ser artista resident a la Queen Elisabeth Music Chapel de Waterloo (Bèlgica), sota el mestratge de Gary Hoffman. Recentment, del 2021 al 2023, ha estudiat l’Artist Diploma a l’Academia Stauffer de Cremona (Itàlia) amb el mestre Antonio Meneses.
Ha actuat a Espanya, França, Alemanya, Holanda, Àustria, Suïssa, Bèlgica i la Xina. Com a solista, ha actuat amb la Jove Orquestra Simfònica del Vallès, la JONC Filharmonia, l’Orquestra Simfònica Camera Musicae, la Bruckner Akademie Orchester, l’Orquestra de Cambra de Granollers, l’Orquestra Simfònica del Vallès i amb l’Orquestra Simfònica Segle XXI. Ha tocat sota la direcció de Jordi Mora, Gilles Apap, Manel Valdivieso, Xavier Puig, Tomàs Grau, Guy van Waas i Andrés Salado. Així mateix, ha participat en diferents festivals i cicles de concerts com el Festival Pablo Casals 2017 de Prada, el Supercello Festival 2018 a Pequín, el Festival Emergents 2019 de l’Auditori de Barcelona, el cicle de concerts Winners and Masters 2019 del Gasteig de Munich, el cicle Jóvenes Intérpretes de la Fundación Juan March 2022-23, el cicle Grans Concerts 2022-23 de l’Atlàntida de Vic, el cicle Petit Palau Cambra 2023-24, el XIII Festival de Cervià i la Schubertíada de Vilabertran, entre d’altres.
El 2016 va obtenir la Beca Internacional Pau Casals de la Fundació Pau Casals, per a ampliació d’estudis i consolidació de la formació musical. Més tard, el 2020, va rebre una Beca d’Estudis en el camp de la música de la mà de la Fundació Güell. També ha obtingut primers premis en l’àmbit nacional i internacional, com en la Flame Competition de París (2012), on també va obtenir el Grand Prix, el Vic Cello Festival (2014) i el Johann Andreas Stein-Wettbewerb (2016). El 2020 va rebre el Premi de la Crítica d’El Primer Palau.
Fins l’any 2018 va tocar un violoncel fet per Marc Laberte (1921) que va pertànyer al mestre Pau Casals. Actualment, toca un violoncel de David Bagué (2019).
Florian Verweij, piano
‘És un veritable poeta del piano, amb un complet arsenal tècnic sempre posat al servei de la música; un home d’intel·ligència, sensibilitat i comprensió nítides.’ – pianista Leslie Howard
Florian Verweij (1997) és un pianista imaginatiu i amb un domini tècnic excepcional, el qual li permet dotar les seves interpretacions d’una sensació de llibertat i espontaneïtat. El 2023, va debutar a Het Concertgebouw amb un recital que va tenir una gran acollida per part del públic i la crítica.
L’any 2023, va completar un màster amb la màxima distinció al Conservatori d’Amsterdam, on hi va estudiar sota el mestratge de Naum Grubert. El 2020, també hi va obtenir la carrera de piano amb la màxima distinció amb el professor Jan Wijn. Actualment, rep classes d’Eliso Virsaladze regularment. Des de ben jove, la seva expressivitat i musicalitat han tingut notorietat tant en competicions nacionals com internacionals. Recentment, ha sigut guanyador del primer premi al Concurs Internacional Magnus de Lituània (2021) i finalista al Concurs Internacional d’Ettlingen per a Pianistes Joves (2018). Ha actuat amb l’orquestra de cambra Amsterdam Sinfonietta, entre d’altres, i ha sigut un solista molt sol·licitat per la Marine Band de la Royal Netherlands Navy. A partir del 2018, participa regularment en concerts educatius de la Royal Concertgebouw Orchestra. En els últims anys ha estat convidat a tocar a Espanya, Lituània, Grècia, Canadà i els EUA.
Compra aquí les teves entrades

Presentació 'Rosita', de Pep Prieto
2025-10-29 19:00 - 20:30 | Casino de Vic, Carrer de Jacint Verdaguer, 5,, Vic
En conversa amb Quico Sellés, periodista

Tertúlies de Poesia amb Jordi Valls, autor de 'Tractatus de la mort de la poesia catalana'
2025-10-30 19:00 - 20:30 | Casino de Vic, Carrer de Jacint Verdaguer, 5,, Vic
A les 19 h a la Sala d’Escacs

Amb el cap i el cor
2025-11-13 20:00 - 21:30 | Casino de Vic, Carrer de Jacint Verdaguer, 5,, Vic
Un espectacle de música i poesia sobre l’obra de Segimon Serrallonga

A l’entrevista que se li va publicar al primer número de la revista Clot, el febrer de 1982, Segimon Serrallonga hi deia que els versos s’han d’entendre i s’han de llegir i escoltar “amb el cap i el cor”.
És amb el cap i amb el cor que hem preparat aquesta sessió sobre la seva poesia. Amb el cap, des de la lectura dels poemes i els textos, la seva anàlisi, la seva comprensió. Amb el cor, des de l’emoció i des de l’afecte i l’admiració que li tenim, ja sigui pel tracte personal o per la persona que hem anat descobrint rere els seus poemes, els seus textos i el testimoni dels qui el van conèixer.
Amb tot aquest bagatge, amb el cap i amb el cor us volem oferir un tast del “nostre” Segimon Serrallonga.
Víctor Sunyol, Montse Vellvehí i Marc Vernis
Entrades aquí

Dia del soci, amb l'Orquestra Gerunda
2025-11-22 18:00 - 20:30 | Casino de Vic, Carrer de Jacint Verdaguer, 5,, Vic
Un dia per a commemorar els socis de l’entitat. Amb l’entrega de les insígnies als socis amb 25 anys i 50 anys d’antiguitat.
Amb berenar i ball de l’Orquestra Gerunda. A les 18 h a la Sala Modernista.

Spellbound (1945), d'Alfred Hitchcock
2025-11-23 18:00 - 20:30 | Casino de Vic, Carrer de Jacint Verdaguer, 5,, Vic
La doctora Constance Petersen, una psicoanalista brillant, sospita que el nou director del sanatori on treballa no és qui diu ser. A mesura que investiga, descobreix que l’home pateix amnèsia i podria estar implicat en un assassinat. Decidida a ajudar-lo, s’embarca en un viatge ple d’enigmes, records reprimits i visions simbòliques.
Amb Spellbound, Hitchcock explora els territoris del subconscient a través d’una intriga psicològica carregada de suspens. El film destaca per la seva aposta estètica, especialment en les seqüències oníriques dissenyades per Salvador Dalí. És una pel·lícula hipnòtica que combina el misteri amb l’experimentació visual, on la ment esdevé un escenari ple de perills i revelacions.
Entrada general 5 € | Entrada socis i amics 2 € — Compra-les a taquilla!
Projecció feta conjuntament amb Cineclub Vic i Els amics dels museus d’Osona

Ateneu de Vic - Compartir cures compartint llar
2025-11-25 19:00 - 20:30 | Casino de Vic, Carrer de Jacint Verdaguer, 5,, Vic
Inscriu-te aquí!
Una taula rodona en què parlarem de diferents formes d’habitatge cooperatiu, compartit o comunitari, en els quals no només es comparteix espai, sinó també cures. Amb testimonis de diferents iniciatives; des d’habitatge cooperatiu a comunitats en masies, d’una forma distesa i oberta entendrem aquest fenomen amb les seves facilitats i dificultats, i ens qüestionarem si és la resposta a la crisi d’habitatge i de cures, o seguirà sent una alternativa minoritària. Com sempre, al final de l’acte el públic hi podrà participar.
Modera: Jordi Vilarrodà, cap de secció de cultura del 9NOU
Integrants taula rodona:
Josep Maria Ricart, Soci fundador del projecte de cohabitatge cooperatiu sènior Walden XXI.
Àlex Gorina, crític de cinema i vivint en comunitat.
Anna Alsina, Facilitadora de la comunitat sènior de la Casanova d’en Riera i de la comunitat júnior de la Casanova de l’Argila, totes dues masies situades a Gurb.
Inscriu-te aquí!

Presentació del n. 123 de 'Reduccions', dedicat a l'obra de Perejaume
2025-11-27 19:00 - 20:30 | Casino de Vic, Carrer de Jacint Verdaguer, 5,, Vic
Amb la participació de Perejaume, Francesc Codina, Jaume Coll, Maria Sevilla i Jordi Cornudella.
Entrada lliure

La sexualitat de les persones amb discapacitat intel·lectual
2025-12-03 18:00 - 19:30 | Casino de Vic, Carrer de Jacint Verdaguer, 5,, Vic
Taula rodona on intervindran famílies, persones ateses i professionals formats per poder donar respostes a les necessitats de cada persona.
Modera: Jordi Fernàndez, psicòleg.
Volem trencar tabús, escoltar i també explicar.
Entrada lliure

Inauguració Exposició d'Olmo Sard: 'Vivències del joc / Horitzons'
2025-12-13 11:00 - 12:00 | Casino de Vic, Carrer de Jacint Verdaguer, 5,, Vic
L’artista presentarà la seva obra a tots els assistents. L’exposició estarà oberta del 13 de desembre a l’1 de març del 2026.
Entrada lliure

Ateneu de Vic: Cultura Mental, Salut Popular: cuidar-nos col·lectivament a través de la cultura popular
2025-12-16 19:00 - 20:30 | Casino de Vic, Carrer de Jacint Verdaguer, 5,, Vic
Taula rodona amb:

Geganters i grallers del carrer de la Riera
Grup Sardanista Riallera
Sagals d’Osona

+ concert del grup solsoní GOIG.
Acte en col·laboració amb Rovell de Foc i La Clota.
Inscriu-te a la sessió!
Quan veus un castell enlairar-se, una sardana desimbolta o gegants, grallers i capgrossos entrellaçant-se desordenadament ordenats no penses que tot aquell formigueig de persones, per una estona, són un sol cap pensant que genera, de manera natural, cultura? La cultura popular és un bon exemple de com fondre’s en el col·lectiu i, per tant, de com deixar de banda, per una estona, la teva individualitat. Això sempre s’ha sabut, però potser fa poc que diem que són activitats “beneficioses per a la salut mental”. El proper dimarts 16 de desembre al Casino parlarem amb persones que fan castells, sardanes i gegants a Vic per saber com viuen la vida social, cultural, física i mental de les seves entitats. Unirem els caps i farem un bon nus radiofònic. Per no perdre el fil, acabarem amb la música del trio solsoní-bagenc Goig que invocarà sonoritats passades i ens en faran devots.

Amb aquesta activitat L’Ateneu de Vic i La Clota s’uneixen per a finalitzar el cicle ‘Cuidem-nos’ i tancar la col·laboració d’aquest 2025 amb el programa Ocell de Foc Osona-Berguedà-Lluçanès, respectivament.

Tertúlia de poesia: Xènia Dyakonova, autora de 'Dos Viatges'
2025-12-18 19:00 - 20:00 | Casino de Vic, Carrer de Jacint Verdaguer, 5,, Vic
A les 19 h a la Sala Ateneu del Casino de Vic.
Entrada lliure!

Projecció: 'La unitat que va fer trontollar el franquisme. L'assemblea de Catalunya a Osona (1971-1978)'
2025-12-19 16:00 - 18:00 | Casino de Vic, Carrer de Jacint Verdaguer, 5,, Vic
Hi assistiran com a convidats alumnes de la UVic-UCC amb el professor i historiador Josep Casanovas. A l’acte hi participaran Jordi Molet, periodista i director del documental, i Rosita Abel i Pep Comeres, testimonis que apareixen al documental.
Tancaran l’acte Agustí Danés, director editoral d’El 9 Nou i Montse Ayats, presidenta del Casino.
Entrada lliure!
